CELEX: 32012R0494
Language: et
Date: 2012-06-11
Title: Komisjoni määrus (EL) nr 494/2012, 11. juuni 2012 , millega muudetakse määrust (EÜ) nr 593/2007, mis käsitleb Euroopa Lennundusohutusametile makstavaid tasusid ja lõive  EMPs kohaldatav tekst

12.6.2012   
            
            
               ET
            
            
               Euroopa Liidu Teataja
            
            
               L 151/22
            
         KOMISJONI MÄÄRUS (EL) nr 494/2012,
   11. juuni 2012,
   millega muudetakse määrust (EÜ) nr 593/2007, mis käsitleb Euroopa Lennundusohutusametile makstavaid tasusid ja lõive
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut, eriti selle artikli 100 lõiget 2,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 64 lõiget 1,
   pärast konsulteerimist Euroopa Lennundusohutusameti haldusnõukoguga
   ning arvestades järgmist:
   
               (1)
            
            
               Määrusega (EÜ) nr 216/2008 on laiendatud Euroopa Lennundusohutusameti (edaspidi „amet”) tegevuse ulatust. Sellest tulenevalt peab amet sertifikaadi, loa, heakskiidu või muu dokumendi väljaandmisel järgima laiendatud tegevusulatusele vastavat sertifitseerimismenetlust.
            
         
               (2)
            
            
               Vastavalt komisjoni 31. mai 2007. aasta määrusele (EÜ) nr 593/2007, mis käsitleb Euroopa Lennundusohutusametile makstavaid tasusid ja lõive, (2) ei tohi mingeid tasusid ega lõive kohaldada sellise sertifitseerimistegevuse suhtes, millele osutatakse määruse (EÜ) nr 216/2008 artikli 5 lõike 5 punktis e ning artiklites 21, 22, 22a, 22b ja 23, v.a sertifitseerimistegevus, mida on üksikasjalikult kirjeldatud komisjoni 24. septembri 2003. aasta määruses (EÜ) nr 1702/2003, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad, (3) ning komisjoni 20. novembri 2003. aasta määruses (EÜ) nr 2042/2003, õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta (4).
            
         
               (3)
            
            
               Kõnealuses määruses osutatud lõivud ja tasud tuleks kehtestada läbipaistvalt, õiglaselt ja ühtselt, kajastades iga üksiku teenuse tegelikku maksumust, nagu on sätestatud määruse (EÜ) nr 216/2008 artikli 64 lõike 4 punktis b. On vaja tagada tasakaal ameti poolt sertifitseerimistoimingute läbiviimiseks tehtud kogukulutuste ning laekunud lõivude kogusumma vahel.
            
         
               (4)
            
            
               Lõivude kehtestamisel ei tohiks ettevõtjat diskrimineerida tema geograafilise asukoha alusel ühe või teise liikmesriigi territooriumil.
            
         
               (5)
            
            
               Taotlejal peaks olema võimalik nõuda finantsarvestust osutatava teenuse eest tõenäoliselt maksmisele kuuluva summa kohta. Maksmisele kuuluva summa kindlaksmääramise kriteeriumid peavad olema selged, ühtsed ning avalikustatud. Kui kõnealust summat ei ole võimalik ette kindlaks määrata, peaks amet kehtestama läbipaistvad põhimõtted, kuidas hinnata maksmisele kuuluvat summat teenuse osutamise ajal.
            
         
               (6)
            
            
               Kindlaks tuleks määrata käesoleva määruse kohaste lõivude ja tasude maksmise tähtajad. Maksmata jätmise puhuks tuleks kehtestada asjakohased parandusmeetmed, nt katkestada taotluse menetlemine, tunnistada kehtetuks asjakohased heakskiidud, lõpetada teenuste osutamine samale taotlejale ning nõuda maksmata summa sisse olemasolevate vahendite kaudu.
            
         
               (7)
            
            
               Ameti otsuste vastu esitatavate kaebuste tasud tuleks enne kaebuse vastuvõetavaks tunnistamist täies ulatuses ära maksta.
            
         
               (8)
            
            
               Enne iga lõivude muutmist tuleb konsulteerida huvitatud isikutega. Samuti peaks amet teavitama huvitatud isikuid korrapäraselt sellest, kuidas ja mis alusel lõive arvutatakse, et neil oleks ülevaade ameti kuludest ning et ettevõtjad saaksid teha asjakohaseid finantsprognoose ja määrata kindlaks maksmisele eeldatavalt kuuluv summa. Seega peaks olema võimalik lõivumäärad igal aastal üle vaadata, tuginedes ameti majandustulemustele ja finantsprognoosidele.
            
         
               (9)
            
            
               Määrust (EÜ) nr 593/2007 tuleks seepärast vastavalt muuta.
            
         
               (10)
            
            
               Käesoleva määrusega ettenähtud meetmed on kooskõlas määruse (EÜ) nr 216/2008 artikli 65 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 593/2007 muudetakse järgmiselt.
   
               1)
            
            
               Artikli 1 teine lõik asendatakse järgmisega:
               „Selles määratakse eelkõige kindlaks juhtumid, mille puhul nõutakse sisse määruse (EÜ) nr 216/2008 artikli 64 lõikes 4 osutatud lõivud ja tasud, samuti nende lõivude ja tasude summa ning tasumise viis.”
            
         
               2)
            
            
               Artikli 2 punktid a–d asendatakse järgmisega:
               „a)   „lõivud”– summad, mille amet nõuab sisse ja taotlejad maksavad sertifitseerimistoimingute eest;
               b)   „tasud”– summad, mida amet võtab taotlejailt teenuste (v.a ameti osutatavad sertifitseerimistoimingud) osutamise eest, sh kaupade tarnimise eest;
               c)   „sertifitseerimistoimingud”– kõik määruse (EÜ) nr 216/2008 ja selle rakenduseeskirjade kohaste sertifikaatide väljaandmiseks, pikendamiseks või muutmiseks ameti poolt otse või kaudselt sooritatavad toimingud;
               d)   „taotleja”– füüsiline või juriidiline isik, kes taotleb ametilt sertifitseerimistoimingut või teenuse osutamist;”.
            
         
               3)
            
            
               Artiklisse 4 lisatakse teine ja kolmas lõik:
               „Tulevikus vastuvõetavate määruste kohaldamisel võib amet nõuda lisa II osa kohaselt lõivu ka selliste sertifitseerimistoimingute eest, millele ei ole osutatud lisa I osas.
               Ametile teatatud mis tahes sellise organisatsioonisisese muudatuse tõttu, mis võib mõjutada kõnealusele organisatsioonile antud heakskiitu, võidakse ümber arvutada järelevalvelõiv, mida hakatakse kohaldama alates järgmisest maksustamistsüklist.”
            
         
               4)
            
            
               Artikkel 8 asendatakse järgmisega:
               „Artikkel 8
               1.   Lõivu maksab taotleja eurodes. Maksetingimused tehakse taotlejatele kättesaadavaks ameti veebisaidil. Taotleja tasub kogu lõivusumma, sh maksega seotud pangatasud, enne sertifikaadi väljaandmist, pikendamist või muutmist, v.a juhul, kui amet otsustab pärast finantsriskide nõuetekohast kaalumist teisiti. Lõiv makstakse 30 kalendripäeva jooksul alates päevast, mil amet saadab taotlejale arve. Taotluse võib tühistada või sertifikaadi kehtivuse võib peatada või sertifikaadi võib tühistada, kui maksmisele kuuluv lõiv ei ole tähtaja jooksul laekunud ja pärast seda, kui amet on saatnud ametliku hoiatuse.
               2.   Pärast taotluse saamist või järelevalveperioodi või ühe aasta pikkuse perioodi algust võib amet nõuda lõivu tasumist ühe maksena.
               3.   Kõikide sertifitseerimistoimingute kohta, mille eest tuleb maksta tunnitasu alusel, võib amet taotlejale viimase nõudmisel esitada eelkalkulatsiooni. Kui ilmneb, et toiming on lihtsam ja nõuab vähem aega, kui algselt prognoositi, või, vastupidi, keerukam ning nõuab rohkem aega, kui amet suutis mõistlikult prognoosida, muudab amet eelkalkulatsiooni.
               4.   Kui pärast taotluse kontrollimist otsustab amet selle rahuldamata jätta, tagastatakse taotlejale kogu juba makstud lõiv, välja arvatud taotluse menetlemisega seotud halduskulude katteks vajalik summa. See summa vastab kahekordsele tunnitasumäärale, mis on esitatud lisa II osas. Kui ametil on tõendeid selle kohta, et taotleja finantssuutlikkus on ohus, võib ta taotluse tagasi lükata, v.a juhul, kui taotleja esitab pangatagatise või avab tagatishoiuse. Amet võib taotluse tagasi lükata ka juhul, kui taotleja ei ole täitnud oma maksekohustusi seoses ameti teostatavate sertifitseerimistoimingute või osutatavate sertifitseerimisteenustega, v.a juhul, kui taotleja maksab kõnealuste sertifitseerimistoimingute või -teenuste eest tasumata summad.
               5.   Kui amet peab sertifitseerimistoimingu katkestama taotleja makseraskuste tõttu või põhjusel, et taotleja ei vasta kohaldatavatele nõuetele või on otsustanud taotluse tagasi võtta või projekti teostamise edasi lükata, tuleb kohe tasuda kogu lõivu jääk, mis arvutatakse jooksva 12kuulise perioodi töötundide põhjal, kuid mis ei ületa kehtivat kindlaksmääratud lõivu, ning kõik muud sel ajahetkel maksmisele kuuluvad summad. Asjakohase tundide arvu eest tuleb maksta lisa II osas sätestatud tunnitasu alusel. Kui taotleja nõudmisel alustab amet uuesti eelnevalt katkestatud sertifitseerimistoimingut, tasutakse selle eest samadel alustel kui uue projekti eest.
               6.   Kui sertifikaadi omanik loobub sertifikaadist või amet tühistab sertifikaadi, tuleb kohe täielikult tasuda kogu lõivu jääk, mis arvutatakse töötundide põhjal, kuid mis ei ületa kohaldatavat kindlaksmääratud lõivu, ning kõik muud sel ajahetkel maksmisele kuuluvad nõutavad summad. Asjakohase tundide arvu eest tuleb maksta lisa II osas sätestatud tunnitasu alusel.
               7.   Kui amet peatab sertifikaadi kehtivuse aasta- või järelevalvelõivu tasumata jätmise tõttu või seetõttu, et taotleja ei vasta kohaldatavatele nõuetele, jätkuvad asjakohased lõivude maksmise perioodid.”
            
         
               5)
            
            
               Artikli 10 lõige 2 jäetakse välja.
            
         
               6)
            
            
               Artikli 11 teine ja kolmas lõik asendatakse järgmisega:
               „Euroopa Parlamendi ja nõukogu määruse (EÜ) nr 216/2008 (5) artikli 44 kohase apellatsioonikaebuse menetlemise eest võetakse tasu. Tasusummad on esitatud lisa IV osas. Kui kaebuse esitab juriidiline isik, peab ta esitama ametile asjaomase organisatsiooni volitatud töötaja allkirjastatud tõendi oma käibe kohta. Kõnealune tõend esitatakse koos apellatsiooniteatega. Apellatsioonitasu makstakse 60 kalendripäeva jooksul alates päevast, kui kaebus esitati ametile tema kehtestatud menetluse kohaselt. Kui makset ei tehta kõnealuse tähtaja jooksul, lükkab amet apellatsioonikaebuse tagasi. Kui apellatsioonikaebus laheneb selle esitaja kasuks, hüvitab amet viivitamata makstud apellatsioonitasu.
               Hinnangulise tasusumma või teatada taotleja nõudmise korral enne teenuse osutamist. Kui ilmneb, et toiming on lihtsam ja nõuab vähem aega, kui algselt prognoositi, või, vastupidi, keerukam ning nõuab rohkem aega, kui amet suutis mõistlikult prognoosida, muudab amet eelkalkulatsiooni.
            
         
               7)
            
            
               Artiklisse 14 lisatakse lisatakse lõige 3:
               „3.   Käesoleva määruse lisa vaadatakse korrapäraselt läbi selle tagamiseks, et ameti võetavad lõivu- ja tasusummad põhineksid olulisel teabel ameti oletatavate tulude ja kulude aluseks olevate eelduste kohta. Vajaduse korral võib käesolevat määrust ja selle lisa muuta hiljemalt viis aastat pärast selle jõustumist.”
            
         
               8)
            
            
               Lisa muudetakse vastavalt käesoleva määruse lisale.
            
         Artikkel 2
   Käesolev määrus jõustub päev pärast selle avaldamist Euroopa Liidu Teatajas.
   Seda kohaldatakse alates 1. aprillist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 79, 19.3.2008, lk 1.
   
      (2)  ELT L 140, 1.6.2007, lk 3.
   
      (3)  ELT L 243, 27.9.2003, lk 6.
   
      (4)  ELT L 315, 28.11.2003, lk 1.
   
      (5)  ELT L 79, 19.3.2008, lk 1.”
   
      LISA
      Määruse (EÜ) nr 593/2007 lisa muudetakse järgmiselt.
      
                  1)
               
               
                  II osa punkt 2 asendatakse järgmisega:
                  
                              „2.
                           
                           
                              Asjaomaste toimingute puhul arvestatavad töötunnid (1):
                              
                                          Projekteerimispädevuse tõendamine alternatiivsete menetluste abil
                                       
                                       
                                          Tegelik tundide arv
                                       
                                    
                                          Tootmine ilma tootjaorganisatsiooni sertifikaadita
                                       
                                       
                                          Tegelik tundide arv
                                       
                                    
                                          Lennukõlblikkusdirektiivide nõuete täitmise alternatiivsed viisid
                                       
                                       
                                          Tegelik tundide arv
                                       
                                    
                                          Abi välisriikide asutustele EASA sertifitseerimise tunnustamiseks
                                       
                                       
                                          Tegelik tundide arv
                                       
                                    
                                          Välisriikide asutustele osutatav tehniline abi
                                       
                                       
                                          Tegelik tundide arv
                                       
                                    
                                          Hoolduskontrolli nõukogu aruannete tunnustamine EASA poolt
                                       
                                       
                                          Tegelik tundide arv
                                       
                                    
                                          Sertifikaatide ülekandmine
                                       
                                       
                                          Tegelik tundide arv
                                       
                                    
                                          Sertifitseeritud koolitusorganisatsiooni sertifikaat
                                       
                                       
                                          Tegelik tundide arv
                                       
                                    
                                          Lennundusmeditsiinikeskuse sertifikaat
                                       
                                       
                                          Tegelik tundide arv
                                       
                                    
                                          Lennuliiklust korraldava ja aeronavigatsiooniteenuseid osutava organisatsiooni sertifikaat
                                       
                                       
                                          Tegelik tundide arv
                                       
                                    
                                          Lennujuhte koolitava organisatsiooni sertifikaat
                                       
                                       
                                          Tegelik tundide arv
                                       
                                    
                                          Tüübisertifikaadi operatiivandmed, tüübisertifikaadi muudatused ja täiendav tüübisertifikaat (2)
                                          
                                       
                                       
                                          Tegelik tundide arv
                                       
                                    
                                          Lennutreeningseadmete kvalifikatsioonitõend
                                       
                                       
                                          Tegelik tundide arv
                                       
                                    
                                          Lennuloa lennutingimuste heakskiitmine
                                       
                                       
                                          Kolm tundi
                                       
                                    
                                          Dokumentide uuesti välja andmise haldustoiming
                                       
                                       
                                          Üks tund
                                       
                                    
                                          CS 25 õhusõiduki lennukõlblikkuse ekspordisertifikaat (E-CoA)
                                       
                                       
                                          Kuus tundi
                                       
                                    
                                          Muude õhusõidukite lennukõlblikkuse ekspordisertifikaat (E-CoA)
                                       
                                       
                                          Kaks tundi
                                       
                                    
                        
            
                  2)
               
               
                  IV osa asendatakse järgmisega:
                  „IV   OSA
                  
                     Kaebuste menetlemise tasud
                  
                  Iga kaebuse esitamisel tuleb maksta tabelis esitatud kindlaksmääratud tasu, mis korrutatakse vastava tasu kategooria koefitsiendiga olenevalt isikust või organisatsioonist.
                  Kaebus võetakse menetlusse üksnes juhul, kui menetlustasu on makstud.
                  
                              Kindlaksmääratud tasu
                           
                           
                              10 000 eurot
                           
                        
                     
                  
                              Füüsiliste isikute tasukategooria
                           
                           
                              Kindlaksmääratud tasu koefitsient
                           
                        
                               
                           
                           
                              0,1
                           
                        
                     
                  
                              Organisatsioonide tasukategooria olenevalt taotleja käibest (eurodes)
                           
                           
                              Kindlaksmääratud tasu koefitsient
                           
                        
                              Alla 100 001
                           
                           
                              0,25
                           
                        
                              100 001 kuni 1 200 000
                           
                           
                              0,5
                           
                        
                              1 200 001 kuni 2 500 000
                           
                           
                              0,75
                           
                        
                              2 500 001 kuni 5 000 000
                           
                           
                              1
                           
                        
                              5 000 001 kuni 50 000 000
                           
                           
                              2,5
                           
                        
                              50 000 001 kuni 500 000 000
                           
                           
                              5
                           
                        
                              500 000 001 kuni 1 000 000 000
                           
                           
                              7,5
                           
                        
                              Üle 1 000 000 000
                           
                           
                              10”
                           
                        
            
         (1)  Toimingute loetelu ei ole täielik. Kui mõni toiming ei sisaldu käesolevas osas, ei tähenda see veel automaatselt seda, et Euroopa Lennundusohutusamet ei või seda toimingut teostada.
      
         (2)  Vt määruse (EÜ) nr 216/2008 artiklid 5 ja 20 ning määruse (EÜ) nr 1702/2003 ja selle muudatused.”